William Shakespeare

Hamlet

1. **PREDSTAVITEV AVTORJA**

ŽIVLJENJE:

William Shakespeare rojen leta 1564 v Stratfordu, v Angliji. Shakespeare velja za največjega angleškega dramatika. Znan pa je tudi kot pesnik, igralec in književnik. Njegova mati je izhajala iz kmečke družine, za očeta pa je znano ogromno poklicev, ki pa niso preverjeni. Imel je številčno družino v katero spadata starša in 9 otrok. Otroštvo je žal preživelo le 5 otrok. Šolal se je v klasični gimnaziji kjer naj bi bil slab učenec in imel težave s koncentracijo. Kljub temu je znal veliko jezikov in šolanje nadaljeval na univerzi. Poročil naj bi se z Anne Hathawy in dobil 3 otroke. Shakespeare je odšel z neznanim razlogom v London. V Londonu je dosegel vrhunec svojih del. Ravno ob njegovem vzponu v delu, ga je pretresla smrt sina Hamneta, ki je bil star komaj 11 let. William je leta 1616, star komaj 52 let umrl.

DELO:

Shakespeare je deloval in živel v Londonu.Najprej je delal v gledališču kot pomožni delavec, nato igralec,režiser in dramski pisec. Postal je solastnik gledališča Globus.Tragične usode dramskih junakov se navezujejo na njegove življenjske izkušnje. Leta 1593 je javno stopil v svet književnikov in izdal epsko pesnitev Venera in Adonis. Leto za tem pa še drugo epsko pesnitev Lukrecijo. Motive in snov za drame je jemal iz srednjeveških legend, kronik, gledaliških del. V gledališču je postal vse bolj znan in v svoji gledališki skupini doživljal številne uspehe. V tem času je napisal tragedijo Romeo in Julija, komedijo Sen kresne noči in mnoge druge.

Ustvarjanje Shakespeara razdelimo na tri obdobja:

1. Zgodnje obdobje: [1590](http://sl.wikipedia.org/wiki/1590) do [1601](http://sl.wikipedia.org/wiki/1601). V tem obdobju je pisal [komedije](http://sl.wikipedia.org/wiki/Komedija) in zgodovinske igre, napisal pa je tudi tri zgodnje drame (Tit Andronik, Romeo in Julia, Julij Cezar).

Za nas je to uro najpomembnejše drugo obdobje oz. osrednje obdobje, saj je takrat nastala tragedija Hamlet.

1. Osrednje obdobje: 1601 do [1608](http://sl.wikipedia.org/wiki/1608), nastanek velikih Shakespearovih tragedij: Hamlet, Kralj Lear, Macbeth in Othello. Nastajale so tudi problemske igre, kot so npr. Kakor vam drago, Troilus in Kresida.
2. Pozno obdobje, Shakespeare je ustvarjal tragikomedije (Zimska pravljica,Vihar).
3. **KRAJ IN ČAS DOGAJANJA :**

Zgodba se odvija v Danskem dvoru Elsinoru. Čas ni določljiv, dogajanje pa traja nekaj mescev.

 **3. GLAVNE IN STRANSKE OSEBE:**

Glavna oseba oz. tragični junak v zgodbi je Hamlet. Stranskih oseb je zelo veliko. Najpomembnejše so Klavdij, Ofelija, Polonij, Laert in Gertruda.

*OZNAKA OSEBE:* Označila bom glavno osebo Hamleta, ki me je najbolj pritegnil.

Hamlet je bil zelo razočaran nad svetom in človekom. Silno je ljubil svojega očeta in po njegovi smrti postal zelo zmeden. Dvomil je v svoja dejanja in misli. Lahko bi ga opisali kot zelo iznajdljivega, občutljivega in zagnanega človeka. Ne moramo pa spregledati izjemne maščevalnosti in poguma. Vodila sta ga ljubezen in sovraštvo. Imel je zastavljen cilj, ki ga je kljub okoliščinam dosegel.

1. **KRATKA OBNOVA**

*Hamlet spada med tragedije, katere značilnost je dramski trikotnik in smrt glavnega junaka.*

Danski kraljevi dvor Elsinor.

Kraljevič Hamlet, se po prikazovanju očetovega duha odloči, maščevati smrt svojega očeta. Očetov duh razkrije, da ga je ubil lastni brat Klavdij, zato da bi se polastil prestola. Hamlet se je odločil hliniti blaznost, da bi prišel resnici do dna. Zmeden, žalosten in depresiven Hamlet skozi gledališko igro prikaže smrt kralja. Hamlet opazi zmedenost strica oz. kralja Klavdija in si ustvari dokaz o resnici. Ko vse skupaj zaupa svoji ljubezni Ofeliji, ki je hči Polonija, prijatelja od strica Klavdija, začuti zmedenost in past tudi pri njej. Polonij je pogovoru med Ofelijo in Hamletom prisluškoval, kar je Hamlet tudi opazil. V zmoti, da se za zaveso skriva kralj, ga je zabodel. Polonij umre. Kralj od strahu pošlje Hamleta v Anglijo in mu nastavi pasti, da bi ga ubili. Zviti Hamlet se reši iz zarote kralja in se vrne domov. Po očetovi smrti Ofelija izgubi razum in se utopi v potoku. Njen brat Leart, ki je izvedel za očetovo, smrt izzove boj s Hamletom. Leartova konica meča je zastrupljena in rani Hamleta. Pride do zamenjave meča in tudi Hamlet rani Learta. Hamletova mati izpije zastrupljeno vino, ki je bilo namenjeno njenemu sinu. Mati se zastrupi in umre. Leart pred smrtjo pove resnico o pokvarjenih spletkah kralja Klavdija nato pa umre. Hamlet, jezen in žalosten obupano ubije morilca svojega očeta, ki se je nepravično polastil prestola. Hamlet na koncu umre in Dansko zasede norveški princ Fortinbras.

**5. IDEJA DELA:**

V tej zgodbi se zdi, da hudobija, požrešnost in zloba nimajo dna. Sovraštvo in maščevanje ne vodita daleč, človek mora znati oproščati oziroma prilagajati določenim situacijam. Samo vztrajnost in pogum ter iznajdljivost, pripomorejo k reševanju in smislu življenja.

 MOJE MNJENJE:

Knjiga ima zelo veliko oseb, ki jih ne smemo pozabiti. Težko si je zapomniti vsa družinska drevesa in vloge v zgodbi. Knjiga je zapletena in prikazuje odlično psihološko tragedijo. Pritegnila me je vsa zgodba, vendar si želim da bi Hamlet ostal živ. Priporočam jo vsem dijakom in ljudem, ki je še niso prebrali saj spada med splošno razgledanost in zgodovinsko znanje. Mislim da, bi večino ljudi zgodba pritegnila prav zaradi glavne osebe. Pogledala sem tudi film in mi ni bil tako všeč kot knjiga. Med branjem dobimo svoje predstave, vendar je film pripomogel k boljšemu razumevanju.

CITAT: Izbrala sem ga z namenom, da bi spoznali enega najbolj znanih stavkov te tragedija ki ga poznajo ljudje s celega sveta.

“Biti, ne biti: to je tu vprašanje:

je li bolj plemenito, da trpiš

v duhu strelice vse nasprotne usode

ali z orožjem greš nad morje zla

in ga končaš z odporom. Umreti: spati;

nič več; in reči, da končamo s spanjem

si srčno bol in tisočero udarcev,

ki dediščina so mesu, to je smoter,

ki ga bilo bi želeti.

Umreti, spati, spati:

nemara sanjati: da, to je kleč;

to, kakšne sanje bi prišle nam v spanje,

ko se otresemo teh zemskih spon,

ustavlja nas: to tisti je pomislek,

ki daljša siromaštvu bedna leta;

kdo nosil bi prezir in bič sveta,

pritisk mogočnih, mož ponosnih tlako,

neuslišane ljubezni bol, pravice

odlašanje, objest uradov, brce,

ki podlež daje skromni jih kreposti,

če bi lahko se upokojil sam

že z golo iglo? Kdo bi nosil breme

in hropel znojen pod življenjem težkim,

če ne bi groza pred nečim po smrti,

pred krajino neodkrito, ki se potnik

iz nje ne vrne, nam hromila volje,

da rajši nosimo zla pričujoča,

kot bi k neznanim se zatekali?”